
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 566 (1) 

Καθορισμός αρμοδιοτήτων του Υφυπουργού Μεταφο¬ 
ρών και Επικοινωνιών. 

* Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 παρ. 1 εδ. β και 83 παρ. 2 του 
Συντάγματος. 

2. Ταάρθρα 16παρ. 3,22παρ. 2εδ. γ.,23,24παρ. 1 και 
2, 27 παρ. 1 και 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ137 Α' 137) όπως αυτός τρο¬ 
ποποιήθηκε, συμπληρώθηκε και ισχύει. 

3. Το Π.Δ. 149/1992 «Οργανισμός του Υπουργείου 
Μεταφορών και Επικοινωνιών» (ΦΕΚ Α 72), όπως τροπο¬ 
ποιήθηκε και ισχύει. 

4. Το Π.Δ. 377/96 «Διορισμός Υπουργών Αναπληρωτή 
Υπουργού και Υφυπουργών» (ΦΕΚ Α' 244), με το οποίο 
διορίστηκε ο Εμμανουήλ Λουκάκης Υφυπουργός 
Μεταφορών και Επικοινωνιών. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Στον Υφυπουργό Μεταφορών και Επικοινωνιών 
Εμμανουήλ Λουκάκη αναθέτουμε από τις αρμοδιότητες 
του Υπουργού Μεταφορών και Επικοινωνιών τις ακόλου¬ 
θες: 

1. Από τη Δ/νση Ανάπτυξης Μεταφορών αυτές που ανα- 
φέρονται στις Αστικές Συγκοινωνίες της πρωτεύουσας, 
καθώς και στην εποπτεία του ΟΑΣΑ, της ΕΘΕΛ, των 
ΗΛΠΑΠ και των ΗΣΑΠ συμπεριλαμβανομένων των θυγα¬ 
τρικών εταιρειών των παραπάνω φορέων. 

2. Από τη Δ/νση Ανάτττυξης Μεταφορών αυτές που ανα- 
φέρονται στην εποπτεία του Οργανισμού Σιδηροδρόμων 
Ελλάδος (ΟΣΕ), εκτός από τις αναφερόμενες στο επεν¬ 
δυτικό πρόγραμμα του Οργανισμού. 

3. Αυτές που αναφέρονται στη Δ/νση Επιβατικών 
Μεταφορών, εκτός από τις αναφερόμενες στις αστικές 

συγκοινωνίες της Θεσσαλονίκης και στον ΟΑΣΟ. 

4. Αυτές που αναφέρονται στη Δ/νση Εμπορευματικών 
Μεταφορών, στη Δ/νση Οδικής Κυκλοφορίας, στη Δ/νση 
Τεχνικής Οχημάτων και στη Δ/νση Τεχνικού Ελέγχου 
Οχημάτων. 

5. Αυτές που αναφέρονται στη Δ/νση Πολιτικής 
Σχεδίασης Έκτακτης Ανάγκης (ΠΣΕΑ). 

6. Απάτη Δ/νση Ανάπτυξης και Εποπτείας Επικοινωνιών 
αυτές που αναφέρονται στην εποπτεία των Ελληνικών 
Ταχυδρομείων (ΕΛΤΑ). 

7. Από τις διευθύνσεις Νομοθετικού Συντονισμού και 
Κωδικοποίησης, Οικονομικού και Επιθεώρησης, αυτές 
που ανάγονται στα θέματα των παραγράφων 1 έως 6. 

Άρθρο 2 

1. Στις κατά το άρθρο 1 αρμοδιότητες του Υφυπουργού 
Μεταφορών και Επικοινωνιών περιλαμβάνονται: 

α) Η πρόταση για την έκδοση ατομικών και κανονιστικών 
διαταγμάτων, καθώς και η έκδοση αποφάσεων ατομικού 
και κανονιστικό ύ χαρακτή ρα. 

β) Η συνυπογραφή ατομικών ή κανονιστικών διαταγμά¬ 
των και αποφάσεων με άλλους Υπουργούς, Αναπληρωτές 
Υπουργούς και Υφυπουργούς. 

γ) Οι κοινοβουλευτικές αρμοδιότητες συμπεριλαμβα- 
νομένης της νομοθετικής πρωτοβουλίας. 

2. Οι κατά την προηγούμενη παράγραφο αρμοδιότητες 
ασκούνται ύστερα από συνεννόηση με τον Υπουργό, ο ο¬ 
ποίος συνθέτει την ενιαία πολιτική του Υπουργείου 
Μεταφορών και Επικοινωνιών στο πλαίσιο της γενικής πο¬ 
λιτικής της Κυβέρνησης. 

Άρθρο 3 

1. Από τις αναφερόμενες στα προηγούμενα άρθρα αρ¬ 
μοδιότητες του Υφυπουργού Μεταφορών και 
Επικοινωνιών οι κοινοβουλευτικές, κανονιστικές καθώς 
και αυτέςΤΐου αφορούν στη συγκρότηση ή τον διορισμό 
των οργάνων Διοίκησης του κατά το άρθρο 1 παρ. 2 επο- 
πτευομένου Οργανισμού ασκούνται παράλληλα και από 
τονΥπουργό. 

2. Από τις προσδιοριζόμενες στο άρθρο 1 αρμοδιότητες 
του Υφυπουργού Μεταφορών και Επικοινωνιών, αυτές 
που σχετίζονται με τις διακρατικές σχέσεις, τους διεθνείς 
οργανισμούς και την Ευρωπαϊκή Ένωση ασκούνται πα¬ 
ράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1996 
ο ΠΡΩΘΥΠΟΥΡΓΟΣ 

ΚΩΣΤΑΝΤΙΝΟΣ Γ. ΣΗΜΙΤΗΣ 

ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡΑΛΑΜΠΟΣ Γ ΚΑΣΤΑΝΙΔΗΣ 
-♦- 

Αριθ. 261 (2) 

Απόφαση Αριθ. 34/1996 

Αίτηση του Γεωργίου Καράβολου για λήψη ασφαλιστικών 
μέτρων κατά της Κοινοτικής Επιχείρησης Εμφιάλωσης 
Μεταλλικού Νερού «ΣΟΥΡΩΤΗ», σύμφωνα με τις δια¬ 
τάξεις του Ν. 703/77, όπως τροποποιήθηκε και ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 
ΣΥΝΕΔΡΙΑΣΕ 

στην αίθουσα 611 του Υπουργείου Ανάπτυξης (Γ.Γ. 


Εμπορίου) την 7η Μαρτίου 1996 και ώρα 11.30 μ.μ. με την 
εξής τετραμελή σύνθεση, σύμφωνα με τις υπ’ αριθμ. 
1/1995 και 28/1996 αποφάσειςτης: 

Προεδρεύων: Μιχαήλ Φράγκος (εισηγητής), κωλυομέ- 
νου του τακτικού μέλους, Νικολάου Σακελλαρόπουλου. 

Μέλη: Κωνσταντίνος Ηλιόπουλος, Λεωνίδας 

Νικολούζος, Δημήτριος Τζουγανάτος. 

Γραμματέας: Αλεξάνδρα Μαρία Ταραμπίκου. 

Θέμα της συνεδριάσεως η από 31.1.1996 αίτηση του 
Γεωργίου Καράβολου για λήψη ασφαλιστικών μέτρων κα¬ 
τά τη Κοινοτικής Επιχείρησης Εμφιάλωσης Μεταλλικού 
Νερού «ΣΟΥΡΩΤΗ», σύμφωνα με τις διατάξεις του Ν. 
703/77, όπως τροποποιήθηκε και ισχύει. 

Στη συνεδρίαση παρέστησαν (α) ο αϊτών Γεώργιος 
Καράβολος, έμπορος, μετά του πληρεξουσίου του δικη¬ 
γόρου Δη μητριού Μ. Γ εωργόπουλου και (β) η καθ’ ης η αί¬ 
τηση Κοινοτική Επιχείρηση Εμφιάλωσης Μεταλλικού 
Νερού «ΣΟΥΡΩΤΗ», εκπροσωπούμενη από τον Πρόεδρο 
του Διοικητικού της Συμβουλίου Γεώργιο Κ. Λώλα (σύμ¬ 
φωνα με την υπ’ αριθ. 2/1995 απόφαση του Διοικητικού 
της Συμβουλίου). 

Στην αρχή της συζητήσεως έλαβε το λόγο η Γενική 
Εισηγήτρια Σοφία Καμπερίδου, η οποία ανέπτυξε την έγ¬ 
γραφη εισήγηση της Γραμματείας της Επιτροπής 
Ανταγωνισμού επί της υποθέσεως καιπρότεινετην απόρ¬ 
ριψη της ως άνω αίτησης. Στη συνέχεια το λόγον έλαβαν 
τόσο ο αϊτών όσο και η καθ’ ης η αίτηση, ανέπτυξαν τις α¬ 
πόψεις τους και έδωσαν τις πληροφορίες και τις διευκρι¬ 
νίσεις που ζήτησαν ο Προεδρεύων και τα μέλη της 
Επιτροπής που έλαβαν το λόγο και ο μεν πρώτος ζήτησε 
την αποδοχή της αιτήσεώς του η δε δεύτερη την απόρρι¬ 
ψή της, αναφερόμενοι στα υπομνήματάτους που θα κα¬ 
ταθέσουν. Εδόθη δεπροθεσμία, μέχρι τις 18 Μαΐου 1996, 
στα ενδιαφερόμενα μέρη να προσκομίσουν υπομνήματα. 

Η Επιτροπή Ανταγωνισμού - Τμήμα Α' συνήλθε σε διά¬ 
σκεψη στις 17 Μαΐου 1996 και ώρα 10 π.μ. και στις 24 
Σεπτεμβρίου 1996 και ώρα 11.30 π.μ. στην αίθουσα 611 
του Υπουργείου Ανάπτυξης (Γ.Γ. Εμπορίου), κατά την ο¬ 
ποία, αφού έλαβε υπόψη της τα στοιχεία του φακέλλου, 
την εισήγηση της Γραμματείας της Επιτροπής 
Ανταγωνισμού, τις απόψεις που διετύπωσαν, εγγράφως 
και προφορικώς, τα ενδιαφερόμενα μέρη, κατά τη συζή¬ 
τηση της υποθέσεως την 7η Μαρτίου 1996, καθώς επίσης 
και τα υπομνήματα τα οποία αυτά υπέβαλαν, 

ΣΚΕΦΘΗΚΕ ΩΣ ΕΞΗΣ: 

Με την από 31.1.1996 αίτησή του και την περιεχόμενη σ’ 
αυτήν καταγγελία του, ο Γεώργιος Καράβολος ζητεί την 
λήψη ασφαλιστικών μέτρων κατά της Κοινοτικής 
Επιχειρήσεως Εμφιαλώσεως Μεταλλικού Νερού 
«Σουρωτή» (εφεξής αναφερομένης ως «Κοινοτική 
Επιχείρηση»), ισχυριζόμενος ότιη έναντίτου συμπεριφο¬ 
ρά της καθ’ ης συνιστά κατάχρηση σχέσεως οικονομικής 
εξαρτήσεως (άρθ. 2α του Ν. 703/1977, όπως τροποποιη¬ 
θείς ισχύει). 

Από την έρευνα της Γραμματείας της Επιτροπής 
Ανταγωνισμού, από την ενώπιον της Επιτροπής συζήτηση 
της υποθέσεως κατά την 7η Μαρτίου 1996, περί της οποί¬ 
ας τα σχετικά πρακτικά και από τα προσαχθέντα αποδει¬ 
κτικά μέσα, προέκυψαντα εξής: 

Η «Κοινοτική Επιχείρηση» η οποία αποτελεί νομικό πρό¬ 
σωπο ιδιωτικού δικαίου, σύμφωνα με τις σχετικές διατά- 

ξεις του Π.Δ. 323/1989, από το έτος 1987, ασχολείται α¬ 
ποκλειστικά και μόνο με την εμφιάλωοτη και περαιτέρω ε¬ 
μπορία του επιτραπέζιου φυσικού μεταλλικού νερού 
«ΣΟΥΡΩΤΗ», που αναβλύζει και αντλείται στις ιαματικές 
πηγές της ομώνυμης κοινότητας του Νομού 
Θεσσαλονίκης, κατόπιν παραχωρήσεως του σχετικού δι¬ 
καιώματος από τον ΕΟΤ. 

Η εμφιάλωση και εμπορία του προϊόντος γίνεται σε συ- 
σκευασία φιαλών 0,25 και 0,75 λίτρου και μεταλλικών κυ- 
τίων 0,33 λίτρου, τα τελευταία δε έτη η «Κοινοτική 
Επιχείρηση» έχει σημειώσει σημαντική άνοδο και έχει ε¬ 
πεκτείνει τις πωλήσεις της και στο εξωτερικό, επιτυχού- 
σα, κατά το έτος 1995, παραγωγή 1,2 εκατ. κιβωτίων, των 
24 τεμαχίων, κύκλο εργασιών 800 εκατ. δραχμών και κα¬ 
θαρά κέρδη 130 εκατ. δραχμών. 

Ο Γεώργιος Καράβολος, ασκεί εμπορία των προϊόντων 
της ποτοποιίας του, καθώς και μεταλλικών νερών και άλ¬ 
λων εμφιαλωμένων ποτών. Αυτός, μετά από δοκιμαστική 
συνεργασία με την «Κοινοτική Επιχείρηση» κατέστη, από 
τις 12.9.1990, αποκλειστικός διανομέας των προϊόντων 
της στο Νομό Αττικής. 

Ο Γεώργιος Καράβολος προμηθευόταν το μεταλλικό 
νερό «Σουρωτή» απευθείας από την Θεσσαλονίκη, ανα¬ 
λαμβάνοντας το κόστος μεταφοράς του στην Αττική, Ο 
συνολικός κύκλος εργασιών του κατά τα έτη 1993, 1994 
και 1995 ανήλθε στο ποσό των 100.117.130, 100.977.301 
και 93.159.995 εκατ. δραχμών, αντιστοίχως, από τον ο¬ 
ποίο τα ποσά των 35.816.650, 35.985.673 και 41.317.511 
εκατ. δραχμών, ήτοι ποσοστό 35-44%, αντιστοίχως αφο¬ 
ρούν το μεταλλικό νερό «Σουρωτή». Η ποσότητα αυτή 
που διακίνησε ο Γ. Καράβολος ήταν και είναι υπερβολικά 
μικρή και αντιστοιχεί σε ποσοστό 5% περίπου της πανελ¬ 
λαδικής διακινήσεωςτουπροϊότος σε περαιτέρω δε πολύ 
μικρότερο ποσοστό σε σχέση με την συνολική αγορά 
στην Ελλάδα των διαφόρων μεταλλικών νερών, η οποία α¬ 
ποτελεί, κατ’ αντικείμενο την σχετική αγορά. Ο Γεώργιος 
Καράβολος, μέσα στα άλλα σχετικά προϊόντα που διακι¬ 
νούσε, από τριετίας, περιλαμβάνεται και το μεταλλικό νε¬ 
ρό «Ξυνό Νερό Φλώρινας», το οποίο προσφέρεται στις ί¬ 
διες με το «Σουρωτή» συσκευασίες και θεωρείται ομοει- 
δές από τον καταναλωτή με το τελευταίο και τα άλλα 
σχετικά μεταλλικά νερά, εγχώρια ή αλλοδαπά. 

Η «Κοινοτική Επιχείρηση« θωρήσασα ότι δεν είναι ανε¬ 
πτυγμένη επαρκώς η διακίνηση των προϊόντων της από 
τον αιτούντα στο Νομό Αττικής, που συγκεντρώνει το ή μι- 
συ περίπου του πληθυσμού της χώρας, κατόπιν σχετικής 
έρευνας της αγοράς, απεφάσισε κατά μήνα Ιούνιο 1995 
την δημιουργία υποκαταστήματόςτης στην Αθήνα και την 
μέσω αυτού χονδρική διακίνηση του προϊόντος της. 
Πράγματι, κατά μήνα Σεπτέμβριο του ιδίου έτους, προέ- 
βη στην ίδρυση του υποκαταστήματός της τούτου (στην 
οδό Μοναστηρίου 147, Ακαδημία Πλάτωνος) από το ο¬ 
ποίο άρχισε έκτοτε να διακινεί το προϊόν της. Γ ιατην ως ά¬ 
νω αλλαγή του τρόπου διακινήσεωςτου προϊόντος της ει¬ 
δοποίησε έκτοτε τον αιτούντα και τον κάλεσε να διαπραγ- 
ματευθούν εκ νέου τις σχέσεις τους. 

Ο αϊτών όμως, που παραδέχθηκε κατά τη συζήτηση, ότι 
τουλάχιστον από του μηνός Νοεμβρίου 1995, είχε ενημε¬ 
ρωθεί για την άνω αλλαγή της εμπορικής πολιτικής της 
(Κοινοτ. Επιχειρήσεως) δεν δέχτηκε την αλλαγή σχέσε- 
ως, αλλά επέμεινε να προμηθεύεται το μεταλλικό νερό α¬ 
πό τις εγκαταστάσεις εκείνης στη Θεσσαλονίκη ή το υπο¬ 
κατάστημά της στην Αθήνα με τις τιμές που ίσχυαν προη¬ 


γουμένως και όχι με τις νέες μεγαλύτερες τιμές που αυτή, 
με βάση τιμοκατάλογο, διέθετε τούτο από το ενταύθα υ¬ 
ποκατάστημά της στους πελάτες της στο Νομό Αττικής. 
Έτσι στις 17, 18 και 25 Ιανουαρίου 1996 η καθ’ ης αρνή- 
θηκε να παραδώσει στον αιτούντα εμπορεύματα στην 
Θεσσαλονίκη στο φορτηγό αυτοκίνητο που εκείνος απέ- 
στειλε με βάση τις παλαιές τιμές. 

Η καθ’ ης δεν αρνήθηκε να πωλεί στον αιτούντα τα ε- 
μπορεύματά της από το ενταύθα υποκατάστημά της, με 
βάση τις τιμές του σχετικού τιμοκαταλόγου της, όπως 
προκύπτει και από τα επικαλούμενα και προσκομιζόμενα 
τιμολόγια της. Εξ’ άλλου δεν πιθανολογήθηκε ότι η καθ’ 
ης μεταχειρίζεται δυσμενώς εκείνον σε σχέση με τους άλ¬ 
λους πελάτες της ως προς τον τρόπο πληρωμής και την 
παροχή εκπτώσεως ανάλογης με τις αγοραζόμενες πο¬ 
σότητες. 

Σημειωτέον ότι η καθ’ ης, κατά το πρώτο τρίμηνο του έ¬ 
τους 1996 υπερδιπλασίασε τις πωλήσεις του προϊόντος 
της από το ενταύθα πρατήριό της σε σχέση με τις πωλή- 
σεις που είχε πραγματοποιήσει ο αϊτών κατά το αντίστοι¬ 
χο τρίμηνο του προηγουμένου έτους. 

Σύμφωνα με το άρθρο 9 παρ. 4 του Νόμου 703/77, η ε¬ 
πιτροπή Ανταγωνισμού είναι αρμόδια να λάβει ασφαλιστι¬ 
κά μέτρα όταν πιθανολογείται (α) παράβαση των άρθρων 
1,2 και 2α του άνω νόμου και (β) συντρέχει άμεσα επικεί¬ 
μενος κίνδυνος βλάβης του αιτούντος, ο οποίος πρέπει να 
αποτραπεί. 

Εξάλλου, η παράβαση, της απαγορεύσεωςτου άρθρου 
2α. προϋποθέτει (ϊ) σχέση οικονομικής εξαρτήσεωςτου ε¬ 
μπόρου από τον προμηθευτή και (ϋ)καταχρηστική εκμε¬ 
τάλλευση της τοιαύτης σχέσεως από τον δεύτερο. 

Σχέση οικονομικής εξαρτήσεως υπάρχει όταν η εξαρ¬ 
τημένη επιχείρηση δεν διαθέτει ισοδύναμες εναλλακτικές 
λύσεις υπό την έννοια είτε ότι δεν προσφέρονται εναλλα- 
τικές λύσεις, είτε ότι οι υπάρχουσες συνδέονται με σοβα¬ 
ρά ανταγωνιστικά μειονεκτήματα για την εξαρτημένη, ό¬ 
πως και όταν ο έμπορος έχει σε τέτοιο βαθμό προσαρμό¬ 
σει την επιχείρηση του στις ανάγκες εμπορίας των 
προϊόντων του προμηθευτή, ώστε δεν θα μπορούσε να 
στραφεί, σε εναλλακτικές πηγές προμήθειας, χωρίς να υ- 
ποστεί σοβαρές οικονομικές θυσίες. 

Εξ άλλου απαιτείται να είναι και καταχρηστική η εκμε¬ 
τάλλευση της σχέσεως οικονομικής εξαρτήσεως. η οποία 
μπορεί να συνίσταται ιδίως στην επιβολή αυθαιρέτων ό¬ 
ρων συναλλαγής, στην εφαρμογή διακριτικής μεταχειρί- 
σεως ή στην αιφνίδια και αδικαιολόγητη διακοπή μακρο¬ 
χρόνιων εμπορικών σχέσεων. 

Στην προκειμένη περίπτωση δεν πιθανολογήθηκε σχέ¬ 
ση οικονομικής εξαρτήσεως μεταξύ του αιτούντος καιτης 
καθ’ ης. εφόσον όπως προαναφέρθηκε, ο πρώτος διαθέ¬ 
τει ισοδύναμη ενναλακτική λύση, δεδομένου ότι διακινεί 
παράλληλα το προϊόν «Ξυνό Νερό Φλώρινας» στην ανά¬ 
πτυξη των πωλήσεων του οποίου μπορεί να στραφεί χω¬ 
ρίς να υποστεί σοβαρές οικονομικές θυσίες. Και είναι μεν 
αληθές ότιη εμπορία προϊόντων της καθ’ ης απορροφού¬ 
σε σημαντικό μέρος της δραστηριότητας του αιτούντος 
(35-44%), πλην όμως η επιχείρησή του δεν είναι προσαρ¬ 
μοσμένη μόνο για τις ανάγκες της εμπορίας των προϊό¬ 
ντων της καθ’ ης, αλλά αυτή διαθέτει υποδομή η οποία α¬ 
παιτείται και για την διακίνηση και εμπορία και των υπο¬ 
λοίπων προϊόντων της επιχειρήσεως του, δηλαδή ποτά 
αλκοολούχα και μη. 

Εξ’ άλλου, όπως προαναφέρθηκε η καθ’ ης δεν αρνήθη- 
κε στον αϊτούντα την πώληση των προϊόντων της από το ε¬ 
νταύθα πρατήριό της σε τιμές και όρους ανάλογους με 
αυτούς που ισχύουν για άλλους χονδρεμπόρους προϊό¬ 
ντων της στηV περιοχή του Νομού Αττικής και έτσι δεν πε¬ 
ριήλθε σε μειονεκτική θέση έναντι εκείνων. 

Εξ’ άλλου δεν πιθανολογήθηκε ούτε η ύπαρξη κατα¬ 
χρηστικής εν προκειμένω συμπεριφοράς της καθ’ ης σε 
σχέση με τις μεταξύ τους οικονομικές σχέσεις. 
Ειδικότερα, όπως προαναφέρθηκε, η καθ’ ης πωλεί τα 
προϊόντα της στον αιτούντα από το ενταύθα υποκατάστη¬ 
μά της με τιμές και όρους ανάλογους με αυτούς που ι¬ 
σχύουν και για τους άλλους χονδρεμπόρους προϊόντων 
της στο Νομό Αττικής, χωρίς την εφαρμογή δηλαδή αυ¬ 
θαίρετων όρων ή διακριτικής μεταχειρίσεώς του. 

Η καταγγελία από την καθ’ ης της μεταξύ τους σχέσεως 
αποκλειστικής διανομής δεν είναι αιφνίδια και αδικαιολό¬ 
γητη, αφού, όπως προαναφέρθηκε, έγινε κατόπιν προει- 
δοποιήσεως και εντάσσεται στο πλαίσιο του εύλογου και 
δικαιολογημένου συμφέροντος της για την αλλαγή του 
αιτήματος της διακίνησης των προϊόντων της, με την ί¬ 
δρυση του υποκαταστήματός της στην Αθήνα, με σκοπό 
την βελτίωση της ανταγωνιστικής της θέσεως και την αύ¬ 
ξηση των σε ιδιαίτερο χαμηλό επίπεδο (5%) συρρικνωμέ- 
νων πωλήσεωντης στην περιοχή, πράγμα που επιτεύχθη¬ 
κε, χωρίς στην προκειμένη περίπτωση να παραβιάζεται η 
αρχή της αναλογικότητας της σταθμίσεως των εκατέρω¬ 
θεν συμφερόντα^ιν. 

Επομένως, λόγω προεχόντως της μη συνδρομής των 
προϋποθέσεων της επικαλούμενης από τον αιτούντα δια¬ 
τάξεων του άρθρου 2α του Ν. 703/77, πρέπει να απορρι- 
φθεί, ως αβάσιμη, η κρινόμενη αίτηση 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Απορρίπτει την από 31 Ιανουαρίου 1996 αίτηση του 
Γεωργίου Καράβολου κατά της Κοινοτικής Επιχειρήσεως 
Εμφιαλώσεως Μεταλλικού Νερού «Σουρωτή». 

Η απόφαση αυτή εκδόθηκετην 25 Σεπτεμβρίου 1996 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1996 
Ο Προεδρεύων 

και Εισηγητής Η Γραμματέας 

ΜΙΧΑΗΛ ΦΡΑΓΚΟΣ ΑΛΕΞ. - ΜΑΡΙΑ ΤΑΡΑΜΠΙΚΟΥ 
-Φ- 

Αριθ. Ζ/15354 (3) 

Παράταση έναρξης εξαμήνου κατάρτισης και προθε¬ 
σμίας εγγραφών στα ιδιωτικά Ι.Ε.Κ. 

Ο ΠΡΟΕΔΡΟΣ ΤΟΥ ΟΕΕΚ 
Έχοντας υπόψη; 

1. Τις διατάξεις των παραγράφων 7,8 και 9 του άρθρου 
5 του Ν. 2009/1992 (ΦΕΚ 18Α^) «Εθνικό Σύστημα 
Επαγγελματικής Εκπαίδευσης και Κατάρτισης και άλλες 
διατάξεις». 

2. Την με αριθμ. 25/28.9.95 πράξη του Δ.Σ. του 
Οργανισμού Επαγγελματικής Εκπαίδευσης και 
Κατάρτισης» (Ο.Ε.Ε.Κ.). 

3. Την με αριθμ. 4656/1993 (ΦΕΚ 438 τ. Β') απόφαση του 
Υπουργού του ΥΠ.Ε.Π.Θ., όπως τροποποιήθηκε και ισχύ¬ 


ει και ιδίως την περίπτωση δ της παραγράφου 1 του άρ¬ 
θρου 8, καθώς καιτηνπαράγραφο 1 του άρθρου 10 αυτής 
όπως τροποποιήθηκαν με την Ε/16478/1995 απόφαση 
του Αν. Υπουργού ΥΠ.Ε.Π.Θ. (ΦΕΚ832τ.Β73.10.95). 

4. Τον ιδιαίτερο αυξημένο αριθμό των αιτήσεων για εγ¬ 
γραφή σε Δημόσια Ι.Ε.Κ., κατά το χειμερινό εξάμηνο κα¬ 
τάρτισης 1996-1997. 

5. Το γεγονός ότι οι εγγραφές των επιλαχόντων στα 
Δημόσια I ΕΚ αρμοδιότητας ΥΠΕΠΘ ολοκληρώνονται την 
30η Σεπτεμβρίου 1996. 

6. Το γεγονός ότι η προθεσμία εγγραφών στα Ιδιωτικά 
1ΕΚ λήγει την 4η Οκτωβρίου 1996. 

7. Τα με αρ.πρωτ. από 412/12.9.96 και412α/16.9.96 έγ¬ 
γραφα της Πανελλήνιας Ένωσης Ιδιωτικών Ινστιτούτων 
Επαγγελματικής Κατάρτισης (ΠΕΙΙΕΚ). 

8. Το με αυξ. αριθμ. 59/27.9.96 υπηρεσιακό σημείωμα 
της Δ/νσης Κατάρτισης του Ο.Ε.Ε.Κ. 

9. Το γεγονός ότι κρίνεται με βάση τα ανωτέρω, ανα¬ 
γκαίο να παραταθεί η προθεσμία λήξης των εγγραφών 
στα Ιδιωτικά ΙΕΚ, εξαιτίας των αναφερομένων υπό στοιχ. 
4 του παρόντος σε συνδυασμό με τον ιδιαίτερα περιορι¬ 
σμένο χρόνο για την ορθή ενημέρωσητων υποψηφίων κα- 
ταρτιζομένων, σχετικά με την δυνατότητα επιλογής ειδι¬ 
κότητας και ιδιωτικού ΙΕΚ, στο οποίο προτίθενται να φοι¬ 
τήσουν. 

10. Επειδή η παράταση αυτή δεν οφείλεται σε υπαιτιό¬ 
τητα των Ιδιωτικών ΙΕΚ. 

11. Το γεγονός ότι από τις διατάξεις της παρούσας α¬ 
πόφασης δεν προκαλείται δαπάνη σε βάρος του νομικού 
προσώπου δημοσίου δικαίου «Οργανισμός 
Επαγγελματικής Εκπαίδευσης και Κατάρτισης 
(Ο.Ε.Ε.Κ.)», αποφασίζουμε: 

Άρθρο 1 

1. Η έναρξη του χειμερινού εξαμήνου κατάρτισης 1996 
- 1997 για τα Ιδιωτικά ΙΕΚ παρατείνεται κατά έξι (6) ημέ¬ 
ρες, δηλαδή αρχίζει την 14η Οκτωβρίου 1996 και λήγει 
την 21η Φεβρουάριου 1997. 

2. Οι εγγραφές καταρτιζομένων στα Ιδιωτικά ΙΕΚ κατά 
το χειμερινό εξάμηνο κατάρτισης 1996 - 1997 πραγματο¬ 
ποιούνται έως και την 11η Οκτωβρίου 1996. 

Άρθρο 2 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 1996 
Ο Πρόεδρος του ΟΕΕΚ 
ΕΠΑΜΕΙΝΩΝΔΑΣ ΜΑΡΙΑΣ 

-Φ 

Αριθ. 15836 (4) 

Σύσταση ιδίου Νομικού Προσώπου στο Δήμο Οιχαλίας Ν. 
Τρικάλων με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ» (ΚΑΠΗ) στο Δήμο 
Οιχαλίας. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΤΡΙΚΑΛΩΝ 

Έχοντας υπόψη: 

1. Τις διατάξεις του άρθρου 203 του Δημοτικού 
Κοινοτικού Κώδικα (Π.Δ. 410/95). 

2. Την αριθμ. 69/96 απόφαση του Δημοτικού 
Συμβουλίου του Δήμου Οιχαλίας. 

3. Τις διατάξεις του άρθρου 27 του Ν. 2081/92 και της ε¬ 
γκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» 
(ΚΑΠΗ) στο Δήμο Οιχαλίας του Νομού Τρικάλων. 

2. Σκοπόςτου Νομικού Προσώπου που συνιστάται είναι: 
α) Η πρόληψη των βιολογικών και κοινωνικών προβλη¬ 
μάτων των ηλικιωμένων ώστε να παραμείνουν αυτόνομα, 
ισότιμα και ενεργά μέλη του Κοινωνικού Συνόλου. 

β) Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων, 
γ) Η έρευνα σχετικών θεμάτων μετους ηλικιωμένους και 
δ) Η παροχή ιατροφαρμακευτικής προστασίας στους η¬ 
λικιωμένους. 

3. Πόροι του Νομικού Προσώπου είναι: 
α) Η ετήσια επιχορήγηση από το Δήμο. 

β) Η επιχορήγηση και κάθε άλλη παροχή απότο Κράτος, 
είτε απ’ ευθείαςείτε μέσω του Δήμου Οιχαλίας για το 
Νομικό Πρόσωπο. 

γ) Κάθε είδους, εισφορές, κληρονομιές, δωρεές και 
κληροδοσίες. 

δ) Τα έσοδα από τη συμβολική χρηματική συμμετοχή 
των μελών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ) Οι πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει από τον Αντιπρόεδρο. 

5. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της ο¬ 
ποίας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της 
Κυβερνήσεως. 

Τρίκαλα. 19 Σεπτεμβρίου 1996 
Με εντολή Γ εν. Γ ραμ. Περιφ. Θεσσαλίας 
Ο Αν/τής Περ/κού Δ/ντή 
ΞΕΝ.ΕΞΑΡΧΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στη 2037236/5956/0022 κ.α. Υπουργών Οικ/κών και 
Υγείας και Πρόνοιας που δημοσιεύθηκε στο ΦΕΚ 
801/3.9.96 στη σελίδα 8432, στο διατακτικό αυτής διορ¬ 
θώνεται το εσφαλμένο «Αυξάνουμε το ανώτατο όριο των 
εξόδων κηδείας των αποβιούντων λειτουργών και υπαλ- 
λήλωντου Δημοσίου, πολιτικών και στρατιωτικών, των συ¬ 
νταξιούχων των ίδιων κατηγοριών καθώς και των συζύγων 
καιτέκνωνπου προστατεύονται και συντηρούνται από αυ¬ 
τούς, σε διακόσιες πενήντα χιλιάδες (250.000) δρχ.», στο 
ορθό «Αυξάνουμε το ανώτατο όριο των εξόδων κηδείας 
των αποβιούντων λειτουργών και υπαλλήλων του 
Δημοσίου, Πολιτικών και Στρατιωτικών και των συζύγων 
καιτέκνωνπου προστατεύονται και συντηρούνται από αυ¬ 


τούς, καθώς και των συνταξιούχων των ίδιων κατηγοριών, 
σε διακόσιες πενήντα χιλιάδες (250.000) δρχ.». 

(Από το Υπουργείο Οικονομικών) 

-Φ- 

( 6 ) 

Στο ΦΕΚ 824/Β76.9.96 στο οποίο δημοσιεύθηκε η 
2324.7/01.96/26.8.96απόφασητου Υπουργού Εμπορικής 
Ναυτιλίας με θέμα «Κύρωση Συλλογικής Συμβάσεως 
Εργασίας Πλοιάρχων Μεσογειακών και Τουριστικών 
Επιβατηγών Πλοίων, γίνονται οι εξής διορθώσεις: 

Στη σελίδα 8737 στην α' στήλη α) στον δεύτερο στοίχο 
της Συλλογικής Σύμβασης Εργασίας προστίθεται η λέξη 
«Πρόεδρος» μεταξύ των λέξεων «Ποταμιάνος και «και» β) 
στηνπαρ. 1 (α) του άρθρου 2 στο τελευταίο στοίχο απότο 
εσφαλμένο «505/065» στο ορθό «505.065». 

Στη Σελίδα 8738 στη β' στήλη στον τέταρτο στοίχο του 
άρθρου 12 από το εσφαλμένο «άρθρου 1» στο ορθό 
«άρθρου 11». 

Στη σελίδα 8739 στην α' στήλη στον έκτο στοίχο του άρ¬ 
θρου 17 από το εσφαλμένο «Επόδομα» στο ορθό 
«επίδομα». 

(Απότο Υ.Ε.Ν.) 

-φ- 

(7) 

Στο ΦΕΚ 670 Β76.8.96 στο οποίο δημοσιεύθηκε η 
2324.8/1/96/18.7.96 απόφαση του Υπουργού Εμπορικής 
Ναυτιλίας με θέμα «Κύρωση Συλλογικής Συμβάσεως 
Εργασίας Πληρωμάτων Επιβατηγών Ακτοπλοϊκών 
Πλοίων», γίνονται οι εξής διορθώσεις: 

Στη σελίδα 7077 στη β' στήλη στην παρ. 5 (α) από το ε¬ 
σφαλμένο «29.465» στο ορθό «29,645». 

Στη σελίδα 7084 στη β' στήλη στον τρίτο στίχο της παρ. 
2 από το εσφαλμένο «και» στο ορθό «που». 

Στη σελίδα 7085 στην α' στήλη στον εικοστό στοίχο της 
παρ. 18 απότο εσφαλμένο «ανά» στο ορθό «άνω». 

(Απότο Υ.Ε.Ν.) 

-Φ- 

( 8 ) 

Στο ΦΕΚ 713/Β'/20.8.96 στο οποίο δημοσιεύθηκε η 
2043212/6940/0022/6.8.96 ΚΥΑ με θέμα «Καθορισμός ύ¬ 
ψους μηνιαίου εξωίδρυματικού επιδόματος έτους 1996 
για τους ασφαλισμένους Ο.Ν. που πάσχουν από τετρα¬ 
πλή γία - παραπληγία», γίνεται η εξής διόρθωση: 

Στη σελίδα 7557 στην α' στήλη στον πρώτο στίχο της 
παρ. 5 του προοιμίου προστίθεται η λέξη «αυτής» μεταξύ 
των λέξεων «απόφασης» και «προκαλείται». 

(Απότο Υ.Ε.Ν.) 

-φ-- 

(9) 

Στο ΦΕΚ 713/Β'/20.8.96 όπου δημοσιεύθηκε η 
2055122/8475/0022/6.8.96 κοινή Υπουργική απόφαση με 
θέμα «Αύξηση των επιδομάτων ασθενείας, λουτροθερα¬ 
πείας, τοκετού, εξόδων κηδείας και εξόδων κηδείας βρε¬ 
φών για το έτος 1996», γίνεται η εξής διόρθωση σφάλμα¬ 
τος: 

Στη σελίδα 7556 στη β' στήλη στο τέλος της παρ. 1 (β) 
προστίθεται η λέξη «μηνιαίως». 

(Απότο Υ.Ε.Ν.) 

( 10 ) 

Στο ΦΕΚ 713/Β720.8.96 όπου δημοσιεύθηκε η 
2055122/8474/0022/6.8.96 κοινή Υπουργική απόφαεη με 
θέμα «Καθορισμός ύψους επιδόματος οίκοι νοσηλείας», 
γίνεται η εξής διόρθωση σφάλματος: 

Στη σελίδα 7557 στη στήλη στον δεύτερο στοίχο της 
παρ. α του προοιμίο υ από το εσφαλμένο «894/91» στο ορ¬ 
θό «894/81». 

(Απότο Υ.Ε.Ν.) 

- ♦ - 

( 11 ) 

Στο ΦΕΚ 752/Β727.8.96 όπου δημοσιεύθηκε η 
2324.18/1/96/1.8.96 απόφαση του Υπουργού Εμπορικής 
Ναυτιλίας με θέμα «Κύρωση Συλλογικής Συμβάσεως 
Εργασίας Πληρωμάτων Επιβατηγών Τουριστικών 
Θαλαμηγών Σκαφών Ν. 438/1976», γίνονται οι εξής διορ¬ 
θώσεις σφαλμάτων: 

Στη σελίδα 7921 στη Β' στήλη ο αριθμός της απόφασης 
διορθώνεται από τον εσφαλμένο «2324» στον ορθό 
«2324.18/1/96». 

Στη σελίδα 7922 στην α στήλη στον πέμπτο στοίχο της 
Συλλογικής Σύμβασης Εργασίας από το εσφαλμένο 
«Τριαταφύλλου» στο ορθό «Τριανταφύλλου» 

(Απότο Υ.Ε.Ν.) 

-Φ- 

( 12 ) 

Στο ΦΕΚ 673/Β76.8.96 στο οποίο δημοσιεύθηκε η 
2324.10/01/96/24.7.96 απόφαση του Υπουργού 
Εμπορικής Ναυτιλίας με θέμα «Κύρωση Συλλογικής 
Συμβάσεως Εργασίας και αμοιβών πληρωμάτων 
Πορθμείων Εσωτερικού που εκτελούν πλόες μέχρι απο- 
στάσεως 30 ν. μιλιών», γίνονται οι εξής διορθώσεις: 

Στη σελίδα 7139 στη α στήλη στον δεύτερο στίχο της 
παρ. 1 του προοιμίου από το εσφαλμένο «Α.Ν. 3267/44» 
στο ορθό «Α.Ν. 3276/44». 

Στη σελίδα7142 στη β' στήλη α) στον έκτο στίχο του άρ¬ 
θρου 19 απότο εσφαλμένο «1955» στο ορθό «1996». 

β) στον πρώτο στίχο του άρθρου 21 από το εσφαλμένο 
«σύταση» στο ορθό «σύσταση» 
γ) στον τέταρτο στίχο της παρ. 1 του άρθρου 23 από το 
εσφαλμένο «Καθορισμοί» στο ορθό «Καθαρισμοί». 

Στη σελίδα 71431) στην α' στήλη στον πρώτο στίχο -^ς 
παρ. 1 του Κεφ, Γ «ΠΑΡΑΤΗΡΗΣΕΙΣ» απότο εσφαλμένο 
«παραπών» στο ορθό «παραπάνω». 

2) στη β' στήλη α) στον προτελευταίο στίχο του άρθρου 
24 απότο εσφαλμένο «μισθιύ» στο ορθό «μισθού». 

β) στον τελευταίο στίχο της παρ. 2 του άρθρου 26 από 
το εσφαλμένο «της» στο ορθό «στην». 

(Απότο Υ.Ε.Ν.) 

-Φ- 

(13) 

Στην 7011/11/23 από 18.8.1996 απόφαση του 
Προϊσταμένου του Κλάδου Διοικητικής Υποστήριξης του 
Υπουργείου Δημόσιας Τάξης «Καθορισμός του τύπου 
των σφραγίδων των Ειδικών Αστυνομικών Υπηρεσιών 
Δίωξης Εγκληματικότητας Ηρακλείου, Ρεθύμνης και 
Χανίων», που δημοσιεύθηκε στο Φ.Ε.Κ. 807/3.9.1996, 
(τεύχος Β'), γίνονται οι εξής διορθώσεις σφαλμάτων: 

α. Στο προοίμιο της απόφασης το εκδίδον όργανο από 
το εσφαλμένο «Ο ΥΠΟΥΡΓΟΣ ΔΗΜΟΣΙΑΣ ΤΑ-ΗΣ» στο ορ¬ 


θό «Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ». 

β. Στο τέλος του κειμένου της απόφασης και πριν από 
τον τίτλο του εκδίδοντος οργάνου απαλείφεται η φράση 
«ΜΕ ΕΝΤΟΛΗ ΥΠΟΥΡΓΟΥ». 

(Από το Υπουργείο Δημόσιας Τάξης) 
-Φ- 

(14) 

Στην απόφαση του Ανωτάτου Χημικού Συμβουλίου 
(Α.Χ.Σ.) 358/1995 που δημοσιεύθηκε στο Φ.Ε.Κ. 
714/20.8.1996 γίνονται οι εξής διορθώσεις σφαλμάτων: 

1. Σελίδα 7565 

Αριστερή στήλη, 18η, 19η, 20 η γραμμή από πάνω 
το εσφαλμένο Ελεγχος της ορατής μετανάστευσης του 
χρώματος από χρωματισμένο πλαστικό στο τρόφιμο με 
τη χρήση προσομοιωτή. 

στο σωστό «Έλεγχος της ορατής μετανάστευσης του 
χρώμρτος από χρωματισμένο πλαστικό στο τρόφιμο με 
τη χρήση προσομοιωτών». 

(τίθεται εντός εισαγωγικών). 

2. Σελίδα 7565 

Δεξιά στήλη, 5η γραμμή από πάνω, 

το εσφαλμένο «3 (β),» 

στο σωστό«3 (β)» (διαγράφεταιτο κόμμα). 

3. Σελίδα 7565 

Δεξιά στήλη 8η και 9η σειρά, 
το εσφαλμένο «II. Παράγραφος 1 (α):» 

III. Παράγραφος 1 (β):» 

στο σωστό «II. Παράγραφος 2(α):» 

III. Παράγραφος 3(β):» 

4. Σελίδα 7566 

Αριστερή στήλη, 5η γραμμή από πάνω, 
το εσφαλμένο «καθαρότητας» 
στο σωστό «καθαρότητος» 

5. Σελίδα 7566 

Αριστερή στήλη, 6η γραμμή από πάνω, 

το εσφαλμένο «Η περιεκτικότητα,» 

στο σωστό«Η περιεκτικότητα» (διαγράφεται το κόμμα) 

και 

το εσφαλμένο «μεταλλοειδή που είναι διαλυτά» 
στο σωστό «μεταλλοειδή, τα οποία είναι διαλυτά» 

6. Σελίδα 7566 

Αριστερή στήλη, 18η και 22η η γραμμή από πάνω, 

το εσφαλμένο «Η περιεκτικότητα,» 

στο σωστό «Η περιεκτικότητα» (διαγράφεταιτο κόμμα) 

7. Σελίδα 7566 

Αριστερή στήλη, 27η γραμμή από πάνω, 
το εσφαλμένο «- 4 - αμυνοδι -» 
στο σωστό «- 4 - αμινοδι -» 

8. Σελίδα 7566 

Αριστερή στήλη, 36η γραμμή από πάνω, 
το εσφαλμένο «από ανάδευση» 
στο σωστό «από την ανάδευση» 

9. Σελίδα 7566 

Αριστερή στήλη, 38η γραμμή από πάνω, 
το εσφαλμένο «κυψελίδα 5ψμ» 
στο σωστό «κυψελίδα 5 οηη» 

10. Σελίδα 7566 

Δεξιά οττήλη, 21η γραμμή από πάνω, 
το εσφαλμένο «εώς» 
στο σωστό «έως» 

11. Σελίδα 7566 

Δεξιά στήλη, 34η γραμμή από πάνω, 
το εσφαλμένο «φυσαλίδες» 
στο σωστό «φυσαλλίδες» 

12. Σελίδα 7566 

Δεξιά στήλη, 40η γραμμή από πάνω, 


το εσφαλμένο «ΡϊΙηπδ» 
στο σωστό «ίϊΐηπδ» 

13. Σελίδα 7567 

Αριστερή στήλη, 3η σειρά από πάνω, 

το εσφαλμένο «τοποθετούνται,» 

στο σωστό«τοποθετούνται» (διαγράφεταιτο κόμμα). 

(Από το Γενικό Χημείο Κράτους - 
Ανώτατο Χημικό Συμβούλιο 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.0.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗ ΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά Βσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επαυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.η. 

30.000 δρχ. 

50.000 » 

10.000 

50.000 - 

25.000 

10.000 » 

5.000 » 

10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 » 

500 » 

250 . » 

500 « 

150 » 

7.500 » 

500 « 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε.&Ε.Π.Ε. 120.000 « 6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

*■ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08,00' έως 13.30^ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















